text: সুস্মিতা আমার রসায়ন শিক্ষিকা : শাহরুখের
  প্রকাশিত: জানু ২৫, ২০২০ / ০৩:১৬অপরাহ্ণ
  বলিউড সুপারস্টার শাহরুখ খান রসিক হিসেবে সব মহলে পরিচিত। শুটিং সেটে তিনি যেমন সবাইকে মাতিয়ে রাখেন, তেমনি ব্যক্তিগত জীবনেও তার মধ্যে গুরুগাম্ভীর্য নেই।
  সামাজিক যোগাযোগমাধ্যমেও মজা করেন শাহরুখ। সম্প্রতি টুইটে শাহরুখের একটি টুইট বেশ আলেচিত হচ্ছে। এক শিক্ষার্থী তাকে প্রশ্ন করেন– রসায়নের শিক্ষার্থীদের প্রতি আপনার কী পরামর্শ? শাহরুখের মজার জবাব– 'অনুগ্রহ করে এই প্রশ্নটি সরাসরি আমার রসায়ন শিক্ষিকা সুস্মিতা সেনকে কর।'
  বলিউড বাদশাহর এ মন্তব্যে সবাই হাসাহাসি শুরু করেন।
  এনডিটিভির খবরে বলা হয়েছে, টুইটারে 'আস্ক শাহরুখ' সিজনে রিতেশ দেশমুখ নামে এক শিক্ষার্থী বলিউড বাদশাহকে প্রশ্ন করেছিলেন, আব্রামের থেকে গুরুত্বপূর্ণ শিক্ষা তুমি কী পেয়েছ? শাহরুখের জবাব– 'যখনই তুমি দুঃখে আছ, ক্ষুধার্ত বা রেগে আছ, তখনই ভিডিও গেম খেলতে খেলতে কেঁদে নেবে।'
  এর পর এক রসায়ন শিক্ষার্থীর শাহরুখের কাছে জানতে চান তার জন্য শাহরুখের পরামর্শ কী? শাহরুখের জবাব– 'অনুগ্রহ করে এই প্রশ্নটি সরাসরি আমার রসায়ন শিক্ষিকা সুস্মিতা সেনকে কর।'
  উল্লেখ্য, 'ম্যায় হু না' ছবিতে মেজর রামের (শাহরুখের) প্রেমিকা হয়েছিলেন সুস্মিতা সেন ওরফে মিস চাঁদনী। শাহরুখের স্কুলের রসায়ন শিক্ষিকা এই মিস চাঁদনী। সেই স্কুলে সেনাবাহিনীর গোপন কাজ নিয়ে ভর্তি হয়েছিলেন মেজর রাম। ওই ছবিতে শাহরুখ-সুস্মিতার রসায়ন সবার চোখে পড়েছে।